Oznámenie Komisie Rade týkajúce sa anotovaného programu ministerskej rady Energetického spoločenstva (Brusel 27. jún 2008) /* KOM/2008/0322 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 26.5.2008 KOM(2008) 322 v konečnom znení OZNÁMENIE KOMISIE RADE týkajúce sa anotovaného programu ministerskej rady Energetického spoločenstva (Brusel 27. jún 2008) OZNÁMENIE KOMISIE RADE týkajúce sa anotovaného programu ministerskej rady Energetického spoločenstva (Brusel 27. jún 2008) Ministerská rada Energetického spoločenstva sa stretne 27. júna 2008 v Bruseli. Komisia predstavuje Rade anotovaný program, pričom je pri jednotlivých položkách vyznačená ich povaha; pri položkách programu, ktoré sa týkajú prijatia rozhodnutia s právnym účinkom, je k anotovanému programu priložený návrh rozhodnutia Rady. Tento anotovaný program nasleduje po návrhu programu zasadnutia ministerskej rady. 1. Body bez rozpravy („A“ body: od 1.1. po 1.6. 1.1. Správa o vykonávaní Pracovného programu Energetického spoločenstva (pre informáciu) Komisia vezme správu na vedomie. 1.2. Finančné výkazy Energetického spoločenstva za rok 2007 (pre informáciu) Komisia vezme finančné výkazy na vedomie. 1.3. Rozhodnutie o udelení finančného absolutória riaditeľovi ( na rozhodnutie Rady ) Komisia finančné absolutórium riaditeľovi schváli podľa rozhodnutia Rady o postoji Európskeho spoločenstva v rámci ministerskej rady Energetického spoločenstva[1]. 1.4. Rozhodnutie Komisie z 9. novembra 2006, ktorým sa mení a dopĺňa príloha k nariadeniu (ES) č. 1228/2003 o podmienkach prístupu do siete pre cezhraničné výmeny elektrickej energie ( na rozhodnutie Rady ) Komisia rozhodnutie schváli po rozhodnutí Rady o postoji Európskeho spoločenstva v rámci ministerskej rady Energetického spoločenstva[2]. 1.5. Závery SSVÚ (8. a 9. zasadnutie SSVÚ) (pre informáciu) Komisia závery schváli. 1.6. Správa predsedu Osobitnej skupiny pre energetickú účinnosť o krokoch podniknutých v poslednom čase (pre informáciu) Komisia vezme správu na vedomie. 2. Vykonávanie zmluvy (pre informáciu) Komisia vezme správy na vedomie. 3. Urovnávanie sporov podľa zmluvy (na rozhodnutie Rady) Komisia procesný úkon schváli podľa rozhodnutia Rady o postoji Európskeho spoločenstva v rámci ministerskej rady Energetického spoločenstva[3]. 4. Bezpečnosť zásobovania (pre informáciu) Poznamenáva sa, že tento bod je na diskusiu a v danom štádiu sa neočakáva nijaké formálne rozhodnutie. V diskusii Komisia zdôrazní, aké je dôležité, aby zmluvné strany vykonali smernicu 2005/89/ES o opatreniach na zabezpečenie bezpečnosti dodávok elektrickej energie a smernicu 2004/67/ES o opatreniach na zaistenie bezpečnosti dodávok zemného plynu do 31. decembra 2009, ako sa rozhodlo. Preto Komisia v zásade podporí vytvorenie skupiny pre spoluprácu, ktorej zloženie a fungovanie sa podrobne uvedie v procesnom úkone, o ktorom by na návrh sekretariátu mala rozhodnúť ministerská rada v decembri 2008. Tento návrh procesného úkonu bude obsahovať aj návrh procesu vykonávania článkov 44 až 46 Zmluvy o Energetickom spoločenstve, pokiaľ ide o vzájomnú pomoc. 5. Vzťah Energetického spoločenstva k rope (pre informáciu) Poznamenáva sa, že tento bod je na diskusiu a v danom štádiu sa neočakáva nijaké formálne rozhodnutie. V diskusii Komisia podporí spresnenie vzťahu k rope v kontexte Energetického spoločenstva s dvoma hlavnými komponentmi. Po prvé, vytvorenie Ropného fóra by umožnilo diskusiu a podporu regionálnych projektov ropnej infraštruktúry, ako aj rozvoj ropných trhov v regióne. Po druhé, vzťah k rope by mal umožniť vykonávanie právnych predpisov EÚ vo vzťahu k ropnému sektoru. Niekoľko existujúcich ustanovení zmluvy a jednotlivé právne predpisy EÚ, uvedené v zmluve, by sa začali uplatňovať na ropný sektor. Okrem toho by sa mohli prevziať nové právne predpisy EÚ ako smernica 2006/67/ES, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov. Vykonanie tejto smernice by zlepšilo úroveň bezpečnosti zásobovania v regióne a predstavovalo by významný prípravný krok v prístupovom alebo predvstupovom kontexte. 6. Proces rozširovania Energetického spoločenstva (pre informáciu) Na základe prijatia rozhodnutia Rady, ktorým sa Komisii povoľuje rokovať o podmienkach pristúpenia Moldavska, Nórska, Turecka a Ukrajiny k Energetickému spoločenstvu a súvisiacich zmenách a doplneniach Zmluvy o založení Energetického spoločenstva predstaví Európska komisia správu o stave, v ktorej budú uvedené kroky, ktoré treba podniknúť s cieľom otvoriť oficiálne rokovania. 7. Obnoviteľné zdroje energie (pre informáciu) Komisia prezentuje stav diskusií o balíku opatrení pre oblasť energetiky a klímy. [1] Rozhodnutie Rady XX. [2] Rozhodnutie Rady XX. [3] Rozhodnutie Rady XX.